text: Anderledes efterskole
  01 september 2011 kl. 16.38
  For fem uger siden gik hovedbygningen på Hoptrup Efterskole ved Haderslev op i flammer. Nu er hverdagen så småt ved at indfinde sig i barakbyen ved skolen.
  Håndværkerne er rykket ind for at genopføre skolen.
  Eleverne er flyttet ind i en barakby, hvor to må dele værelse.
  Selve undervisningen foregår rundt omkring i Hoptrup. Brandstationen, sognegården og den gamle folkeskole lægger lokaler til undervisningen.
  Hovedbygningen bliver først klar til at modtage elever til næste skoleår.
  